Diari Oficial de la Generalitat Valenciana


Sumari del DOGV 5143, del 25-11-2005 (2005/13981)

RESOLUCIÓ de 21 de novembre de 2005, de la Conselleria de Benestar Social, per la qual es modifiquen els crèdits que han de finançar les ajudes convocades per mitjà de l'Orde de 21 de desembre de 2004, de la Conselleria de Benestar Social per la qual es regulen i es convoquen ajudes en matèria de Servicis Socials en el Sector de Discapacitats per a l'any 2005, i que es van determinar mitjançant la Resolució de 4 de març de 2005 (DOGV núm. 4.971, de 22 de març de 2005).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5143

Data del DOGV
:   25-11-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/13506


Data del document
:   21-11-2005

Organisme emissor
:   Conselleria de Benestar Social

Tipus de document
:   Resolució

Descriptors 

:   * suport econòmic
    * ajuda als discapacitats
    * ajuda pública
    * societat sense fins de lucre
    * administració local
    * discapacitat
    * servei social
    * associació de municipis

RESOLUCIÓ de 21 de novembre de 2005, de la Conselleria de Benestar Social, per la qual es modifiquen els crèdits que han de finançar les ajudes convocades per mitjà de l'Orde de 21 de desembre de 2004, de la Conselleria de Benestar Social per la qual es regulen i es convoquen ajudes en matèria de Servicis Socials en el Sector de Discapacitats per a l'any 2005, i que es van determinar mitjançant la Resolució de 4 de març de 2005 (DOGV núm. 4.971, de 22 de març de 2005). [2005/X13038]
  
L'Orde de 21 de desembre de 2004, de la Conselleria de Benestar Social, per la qual es regulen i es convoquen ajudes en matèria de Servicis Socials en el Sector de Discapacitats per a l'any 2005, publicada en el DOGV núm. 4.914, de data 30 de desembre de 2004, va ser tramitada d'acord amb el que disposa l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, quedant condicionat el finançament de les esmentades ajudes a l'aprovació dels crèdits corresponents.
  
Aprovada i publicada la Llei 14/2004, de 29 de desembre, de Pressupostos de la Generalitat Valenciana, per a l'exercici 2005 (DOGV núm. 4.915, de data 31 de desembre de 2004), en aplicació del que establix la disposició addicional segona de l'esmentada Orde, i d'acord amb el que preceptua l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, es va procedir mitjançant la Resolució de 4 de març del 2005, de la Conselleria de Benestar Social (DOGV núm. 4.971, de 22 de març de 2005) a donar publicitat als crèdits i a les línies de subvenció destinades a finançar les ajudes regulades en l'Orde de 21 de desembre de 2004, de la Conselleria de Benestar Social, per la qual es regulen i es convoquen ajudes en matèria de Servicis Socials en el Sector de Discapacitats per a l'any 2005.
  
Una vegada transcorreguda gran part de l'exercici pressupostari, ateses les sol·licituds d'ajudes presentades i no existint compromisos ni peticions pendents, i quedant un crèdit sobrant, resulta necessària una nova redistribució dels crèdits, havent de minorar la línia de subvenció T0676 €Servicis Socials Especialitzats Discapacitats- pel fet que les necessitats han sigut menors de les previstes.
  
D'altra banda, hi ha disponibilitat pressupostària en la línia T3065 €PEI Atenció Institucionalitzada Discapacitats?, la qual cosa permet incrementar el finançament de l'Orde de 21 de desembre de 2004.
  
En virtut d'això, i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana, i el Decret 120/2003 d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Benestar Social, resolc:
  
Primer
  
Modificar la quantia del crèdit destinat a finançar l'Orde de 21 de desembre de 2004, de les línies de subvenció que a continuació es detallen:
  
Denominació: Servicis Socials Especialitzats Discapacitats
  
Línia de subvenció: T0676/000/05
  
Consignació pressupostària: Minoració de 125.697,64 € i passa de 36.207.809,63 € a 45.660.428,99 €
  
Procedència i quantia dels fons:
  
Propis no condicionats: 81.004.814,99 €
  
Propis condicionats: 388.170,00 €
  
Externa: Ministeri de Treball i Assumptes Socials: 388.170,00 €
  
Denominació: ?PEI Atenció institucionalitzada discapacitats-
  
Línia de subvenció: T3065/000/05
  
Consignació pressupostària: Increment de 40.891,28 € i passa de 887.217,17 € a 928.108,45 €
  
Procedència i quantia dels fons:
  
Propis no condicionats: 928.108,45 €
  
Segon
  
Publicar la present resolució en el Diari Oficial de la Generalitat Valenciana.
  
València, 21 de novembre de 2005.- La consellera: Alicia de Miguel García.
  
g) ALTRES ASSUMPTES
  
Conselleria d'Economia, Hisenda i Ocupació